CELEX: 32005R1196
Language: sl
Date: 2005-07-22 00:00:00
Title: Uredba Komisije (ES) št. 1196/2005 z dne 22. julija 2005 o uvrstitvi določenega blaga v kombinirano nomenklaturo

26.7.2005   
            
            
               SL
            
            
               Uradni list Evropske unije
            
            
               L 194/9
            
         
      UREDBA KOMISIJE (ES) št. 1196/2005
   z dne 22. julija 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, poimenovano v stolpcu 1 preglednice iz Priloge, uvrstiti v oznake KN, navedene v stolpcu 2, zaradi utemeljitev, navedenih v stolpcu 3.
            
         
               (4)
            
            
               Ob upoštevanju ukrepov, ki v Skupnosti veljajo v zvezi s sistemi dvojne kontrole, in ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost je primerno določiti, da se imetnik blaga na zavezujočo tarifno informacijo, ki jo izdajo carinski organi držav članic glede na uvrščanje blaga v kombinirani nomenklaturi in ki ni v skladu s to Uredbo, še vedno lahko sklicuje v obdobju 60 dni v okviru člena 12(6) Uredbe Sveta (EGS) št. 2913/92 z dne 12. oktobra 1992 o uvedbi Carinskega zakonika Skupnosti (2).
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik-
            
         SPREJELA NASLEDNJO UREDBO:
   Člen 1
   Blago, poimenovano v stolpcu 1 preglednice iz Priloge, je uvrščeno v kombinirano nomenklaturo v oznake KN iz stolpca 2 navedene preglednice.
   Člen 2
   Ob upoštevanju ukrepov, ki v Skupnosti veljajo glede sistemov dvojne kontrole in ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost, se je na zavezujočo tarifno informacijo, ki jo izdajo carinski organi držav članic in ki ni v skladu s to Uredbo, mogoče sklicevati v obdobju 60 dni v okviru člena 12(6) Uredbe (EGS) št. 2913/92.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. julija 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredba Sveta (ES) št. 493/2005 (UL L 82, 31.3.2005, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredba Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Rokavica, izdelana v glavnem iz tkanine. Površina rokavice, ki obsega hrbtni del rokavice (razen hrbtnega dela prstov), zapestje, del med prsti, del palca in stranska dela roke, je večinoma iz tkanine, ki je na notranji strani prevlečena z neceličasto plastično maso.
                  Dlan, sprednja stran palca in sprednje strani prstov ter konice štirih prstov so iz pletenine, ki je na zunanji strani prevlečena z neceličasto plastično maso.
                  Hrbtna stran prstov in zunanja stran palca sta izdelani iz celičaste plastične mase, ki je na obeh straneh kombinirana s pletenino. Na hrbtni strani vseh prstov so na členkih koščki gume, kazalec pa je ima ob strani še tanek gumijast trak.
                  V zapestje sta všita elastični trak in velcro trak za zapenjanje, na koncu rokavice pa je vrvica za zatezanje.
                  (Gl. fotografiji št. 635 A + B) (1)
                  
               
               
                  6216 00 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo k oznaki KN 6216 00 00.
                  Glej tudi pojasnjevalne opombe HS k splošnemu pravilu 3(b) in k tarifni številki 6216.
                  Rokavica se uporablja predvsem zaradi ohranjanja toplote v roki. Tkanina je prevladujoč material površine rokavice in prispeva k zadrževanju toplote, kar daje izdelku njegov bistveni značaj v smislu splošnega pravila 3(b).
               
            
         
      
         
      
         (1)  Fotografiji sta zgolj informativni.